Diari Oficial de la Generalitat Valenciana


Sumari del DOGV 8847, del 01-07-2020 (2020/5066)

RESOLUCIÓ de 23 de juny de 2020, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat d'ensenyaments esportius Centro de Formación de Judo y Disciplinas Asociadas, de València.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8847

Data del DOGV
:   01-07-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/5066


Data del document
:   23-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 23 de juny de 2020, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat d'ensenyaments esportius Centro de Formación de Judo y Disciplinas Asociadas, de València. [2020/5066]  
Antecedents de fet  
Primer. L'expedient ha sigut iniciat a instàncies de la titularitat del centre privat de nova creació d'ensenyaments esportius denominat Centro de Formación de Judo y Disciplinas Asociadas, codi de centre 29444955, de València, en sol·licitud d'autorització d'obertura i funcionament del centre per a la impartició del bloc comú i específic dels ensenyaments esportius de grau mitjà i superior de judo i defensa personal.  
Segon. El centre utilitzarà les aules del Poliesportiu Municipal de Benimaclet, gestionades pel Club Sala d'Armes València. Per a això s'aporta a l'expedient, juntament amb la sol·licitud, conveni subscrit entre l'Ajuntament de València i l'esmentat club i autorització per a l'ús de les esmentades aules del director gerent de la Fundació Esportiva Municipal de l'Ajuntament de València.  
Tercer. En data 11 de desembre de 2018, el Servei d'Ensenyaments de Règim Especial de la Direcció General de Formació Professional i Ensenyaments de Règim Especial informa favorablement la sol·licitud.  
  
Quart. La Direcció General de Centres Docents va emetre informe favorable, en data 23 de setembre de 2019, respecte a la proposta d'instal·lacions i ús educatiu dels espais reflectits en la documentació tècnica presentada.  
Cinqué. La Direcció Territorial d'aquesta conselleria a València emet proposta favorable que inclou informes favorables de la unitat tècnica de construccions, respecte a les instal·lacions, i de la inspecció d'educació, quedant aquest últim condicionat a l'aportació per part del centre, abans de l'inici de les activitats educatives, de la relació completa del personal qualificat.   
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. Vist que es compleixen els requisits exigits en el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer, en el Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, en el Reial decret 706/2011, de 20 de maig, pel qual s'estableixen els títols de Tècnic Esportiu en Judo i Defensa Personal, es fixen els seus ensenyaments mínims i els requisits d'accés, i en el Reial decret 705/2011, de 20 de maig, pel qual s'estableixen els títols de Tècnic Esportiu Superior en Judo i Defensa Personal, es fixen els seus ensenyaments mínims i els requisits d'accés.  
De conformitat amb el que s'ha exposat anteriorment, resolc  
  
Primer  
Autoritzar l'obertura i el funcionament del centre docent privat que a continuació s'indica, atenent les característiques, ensenyaments i capacitat màxima que s'assenyalen:  
  
Codi: 36877532  
Denominació genèrica del centre: Centre Docent Privat d'Ensenyaments Esportius.  
Denominació específica del centre: Centre de Formació de Judo i Disciplines Associades.  
Titular: Federació Valenciana de Judo.  
Domicili: Poliesportiu Municipal de Benimaclet. C/ Daniel Balaciart, s/n.  
Localitat:València (46379)  
Província: València.  
  
Ensenyaments que s'autoritzen i capacitat:   
- Bloc comú i específic dels ensenyaments esportius de grau mitjà:  
  
1 cicle inicial i 1 cicle final de judo i defensa personal, amb 30 llocs escolars cada cicle.  
- Bloc comú i específic dels ensenyaments esportius de grau superior:  
1 cicle de grau superior de judo i defensa personal amb 30 llocs escolars per cicle.  
  
Segon. La present resolució tindrà efectes acadèmics a partir del curs 2020-21.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 23 de juny de 2020.- El secretari autonòmic d'Educació i Formació Professional: Miguel Soler Gracia.